Բյոն Ուսոկ

**Բյոն Ուսոկ** (, ), հարավկորեացի դերասան և մոդել: «Մեծ զանգ» կորեական մրցանակի թեկնածու, ինչպես նաև հեղինակավոր «Պեկսան» մրցանակի դափնեկիր: 

Բյոնը  2010 թվականին առաջին անգամ դեբյուտել է որպես մոդել՝ սկսած զարգացող մոդելային ապրանքանիշի հետ համատեղ ցուցադրությունից։ Միջազգային դեբյուտը տեղի է ունեցել Միլանում՝ յոթ ամբիոնի վրա, որտեղ ցուցադրվել է «Աշուն/Ձմեռ տղամարդկանց նորաձևություն 2015»–ի հավաքածուն: Բյոնը սկսել է նկարահանվել 2016 թվականին՝ խաղալով երկրորդական դեր «Իմ թանկագին ընկերներ», «Լուսնի սիրահարները» և «Ծանրամարտի փերի», 2020 թվականին՝ «Երիտասարդության մասին նշումներ» և 2023 թվականին՝ «Ուժեղ աղջիկ Կան Նամ Սուն» դորամաներում: Նա 2024 մեծ ճանաչում է ձեռք բերել՝ նկարահանվելով «Բռնիր Սոնջեին ու վազիր» դորամայում, որտեղ կատարում էր Րյու Սոն Ջեի դերը: Բյոի մյուս աշխատանքների շարքում է  «Բռնիր Սոնջեին ու վազիր» դորամայի օրիգինալ սաունդթրեքը, որը մտավ Billboard Global 200 վարկանիշային աղյուսակի մեջ:

2022 թվականին դեբյուտել է մեծ էկրաններին՝ Netflix–ի «20–րդ դարի աղջիկը» ֆիլմում:

## Վաղ կյանք և կրթություն
Բյոնը ծնվել է 1991 թվականի հոկտեմբերի 31–ին Կորեայի Հանրապետության Կյոնգիդո նահանգի Պուչխոն քաղաքում: Նա ունի մեծ քույր, որն աշխատում է որպես ուղեկցորդուհի: Նա այնտեղ է անցկացրել իր վաղ կյանքը մինչև մանկապարտեզ, որից հետո նրա ընտանիքը տեղափոխվել է Սեուլ: Ավարտել է Վուշինի միջնակարգ դպրոցը: Բյոնը ստացել է աստիճան թատրոնի և կինոյի ոլորտում Չխոնջուի համալսարանում ՝ դերասան դառնալու նպատակով: Սակայն, գործակալությունից օգնություն խնդրելուց հետո, նրան վարձեցին որպես մոդել, ինչը նրան ստիպեց թողնել համալսարանը։

Համալսարանն ավարտելուց և հետագայում որպես մոդել աշխատելուց հետո, Բյոնը 2011 թվականի նոյեմբերից մինչև 2013 թվականի օգոստոսը ծառայել է որպես վարչական սպա 37-րդ դիվիզիայի հասարակայնության հետ կապերի բաժնում։

## Կարիերա
### 2010–2015 թվական. մոդելի աշխատանք
Մինչև դերասանական կարիերային անցնելը Բյոն Ուսոկը զբաղվել է մոդելային կարիերայով, առաջին անգամ որպես մոդել դեբյուտել է 2010 թվականին: Նա ակտիվ աշխատել է տարբեր ոլորտներում, որոնցից են՝ «Նորաոճության շաբաթ Սեուլում», տարբեր նորաձևության ցուցադրություններ, գովազդային կազմակերպություններ ու ամսագրեր, և մոդելների մարզիչ է: 2014 թվականիից մինչև 2017 թվականը նա Սեուլի նորաձևության շաբաթվա գարուն/ամառ և աշուն/ձմեռ սեզոններին ցուցադրել է տեղական դիզայինների հավաքածուները: Նրա մոդելային կարիերան ներառում էր բազմաթիվ աշխատանքներ նորաձևության ամսագրերի և գովազդային կազմակերպությունների համար, ինչպես նաև նշանակալի ելույթներ *Arena*, *[[Cosmopolitan]]*, *W* և ''Elle'' հրատարակչություններում: Բյոնը դեբյուտել է միջազգային ասպարեզում, որտեղ 2015 թվականին 7 բեմի վրա ցուցադրել է «Տղամարդկանց նորաձևություն աշուն/ձմեռ» հավաքածուն: Մինչև 2017 թվականը աշխատել է որպես ֆոտոմոդել:

### 2016–2023 թվական. դերասանակն կարիերայի սկիզբ
մինի|left|Բյոն Ուսոկը 2018 թվականին
Բյոն Ուսոկը իր դերասանական կարիերան սկսել է խաղալով երկրորդական դերեր մի քանի հեռուստատեսային դորամաներում, այդ թվում նաև tvN–ի «Իմ թանկագին ընկերներներ» սերիալում, որտեղ խաղացել է Սոն Ջոն Սիկայի դերը, SBS–ի «Լուսնի սիրահարները» դորամայում՝ Խա Ջինի նախկին ընկերոջ դերը, և MBC–ի «Ծանրամարտի փերի» դորամայում՝ սուսերամարտիկի դերը:2017 թվականին Բյոնը հրավիրվեց tvN-ի  «Դրամատիկական արտադրության» «Էվոլուցիայի պատմությունը» սերիալում գլխավոր դերի համար՝ որպես Չոն Մին՝ գլխավոր հերոսի ընկերը։

2019 թվականին նա խաղացել է իր գլխավոր դերերից մեկը JTBC հեռուստաընկերության «Ծաղկային թիմ․ Չոսոնի ամուսնական գործակալություն» դորամայում։ 

2020 թվականին Բյոն Ուսոկը ստացել է գլխավոր դեր  tvN հեռուստաընկերության «Երիտասարդության մասին նշումներ» դորամայում։ 

2021 թվականին նա դեր է ստացել KBS2-ի պատմական հեռուստասերիալի «Լուսնի լույսը» դորամայում, որի համար նա 2022 թվականին *KBS Drama Awards* մրցանակաբաշխության ժամանակ առաջադրվել է «Լավագույն նոր դերասան» անվանակարգում։ Նույն թվականին Բյոն Ուսոկը ստացել է իր առաջին գլխավոր դերը Netflix-ի «20-րդ դարի աղջիկը» ֆիլմում, որտեղ մարմնավորում էր Պոն Ունհոյին, որը դեռահաս էր՝ հստակ ու թարմացնող կերպարով։ Ֆիլմի հեռարձակումը տեղի է ունեցել 2022 թվականին։ 

2022 թվականին նա ստացել է ևս մեկ գլխավոր դեր «Հարազատ հոգի» ֆիլմում։ Ֆիլմը թողարկվել է 2023 թվականին։ Նաև 2022 թվականին ստացել է Րյու Սիոյի դերը «Ուժեղ աղջիկ Կան Նամսունը» դորամայում։ 

2023 թվականին Բյոն Ուսոկը Տոկիոյի Յամանո Հոլում անց է կացրել երկրպագուների հանդիպում՝ «Բյոն Վուսոկ 2023 Ճապոնիայի 1-ին երկրպագուների հանդիպման հատուկ սպիտակ օր» անվանմամբ։ 
մինի|Բյոն Ուսոկը 2023 թվականի փետրվարին «Հարազատ հոգի» ֆիլմի մամուլի ասուլիսում

### 2024 թվականից մինչև ներկա ժամանակ․հայտնիության աճ
2023 թվականի հուլիսի 19-ին նա ստացել է իր առաջին գլխավոր դերը՝ Րյու Սոնջեի դերը,  tvN հեռուստաընկերության «Բռնիր Սոնջեին ու վազիր» դորամայում Կիմ Հեյունի հետ: Սերիալի հեռարձակումը տեղի է ունեցել 2024 թվականի ապրիլին: Րյու Սոնջեի դերի համար նա գնացել է երգի դասերի, որպեսզի հստակեցնի իր վոկալային հմտությունը։ Սերիալում կատարած դերի համար նա ստացել է «Ասիայիական արտիստի մրցանակ»՝ «Տարվա լավագույն դերասան», «Լավագույն դերասան - հեռուստատեսություն/ֆիլմ», «Ասիացի հայտնի կին - հեռուստատեսություն», «Լավագույն զույգ»  և «Հայտնիության մրցանակ» անվանակարգերում։ Նա ստացել է Asia Contents Awards & Global OTT Awards մրցանակ «Ժողովրդի ընտրություն» անվանակարգում։ Նա նաև ստացել է  Korea Drama Awards մրցանակ «Թեժ աստղ» անվանակարգով։ Նա ստացել է ասիացի արտիստի մրցանակ APAN Star մրցանակաբաշխության ժամանակ «Մինի-սերիալում դերասանական աշխատանքի ակնառու նվաճումների համար» անվանակարգում։ «Sudden Shower» օրիգինալ սաունդթրեքն ընդգրկվել է Billboard Global 200 չարթում և արժանացել է Ասիայի արտիստների մրցանակաբաշխությանը՝ որպես լավագույն սաունդթրեք, Melon Music Awards մրցանակաբաշխության՝ լավագույն սաունդթրեքի համար և MAMA Awards՝ համաշխարհային միտումների համատեքստում սիրված երաժշտության համար:

Բյոնը սկսել է իր՝ ասիական երկրպագուների շրջագայություն «Ամառային նամակ»-ը հուլիսի 8-ին Թայպեյում՝ այցելելով Բանգկոկ, Մանիլա, Ջակարտա, Սինգապուր, Սեուլ, Հոնկոնգ քաղաքներ, և վերջացրել է Տոկիոյում, որտեղ վաճառվել էն 12 համերգի տոմսեր՝ ներգրավելով 40000 հանդիսատես։

2024 թվականին Բյոն Ուսոկը նկարահանվել է 24-ժամյա խանութի աշխատակցի դերով «Չեմ ուզում ոչինչ կորցել» սերիալում։ Դեկտեմբերի 2-ին Kakao Entertainment-ը հայտարարել է, որ Բյոնը կնկարահանվի MBC-ի «21-րդ դարի արքայազնի կինը»՝ մարմնավորելով Լի Անի գլխավոր դերը: Սերիալի հեռարձակումը նախատեսված է 2025 թվականի երկրորդ կեսին։

## Ուրիշ գործունեություն
### Առաջխաղացում
2015 թվականին Բյոնը ընտրվել է որպես մոդել շվեյցիարական բռենդ Elvin-ի համար։

2024 թվականի մարտին Բյոնը ընտրվել է Discovery Expedition Korea բրենդի դեսպան։ Երեք ամիս անց նա դարձել է մաշկաբանական և կոսմետոլոգական բռենդի՝ Physiogel-ի աշխարհահռչակ ներկայացուցիչ, որը  LG Household & Health Care-ի սեփականությունն է։ Հենց այդ ամսում LG Electronics ընկերությունը ընտրել է նրան որպես մոդել, անլար ու նախատիպային էկրան՝ ապրելակերպ - LG Stand By Me-ի համար։ 2024 թվականի հուլիսին նա ընտրվել է Nonghyup Bank-ի առաջխաղացման համար։ Նույն ամսում նա դարձել է նաև Clinique կոսմետիկ ապրանքանիշի և Dashu տղամարդկանց կոսմետիկայի բրենդի դեսպան։ 2024 թվականի օգոստոսին նա ընտրվեց Paldo Bibim Men-ին և  Baskin-Robbins Korea-ին մասնակցելու համար, և ընտրվել է որպես LG Household & Health Care-ի և Euthymol-ի դեսպան։ Սեպտեմբերին նա ընտրվեց որպես մոդել Job Korea-ի և Albamon-ի համար։ Երկու ամիս անց նա կրկին ընտրվել է որպես մոդել iloom-ի, Ediya Coffee-ի, Olens կոնտակտային լինզաների ապրանքանիշերի և Kyochon Chicken-ի համար։ 2024 թվականի նոյեմբերին նա դարձել է Giordano, Prada և Cartier բրենդների դեսպան։

### Բարեգործություն
2024 թվականի հոկտեմբերին Բյոն Ուսոկը Սևերանս հիվանդանոցին նվիրաբերել է 300 միլիոն վոն (217000$) մանկահասակ հիվանդների բուժման ֆինանսավորմանը նպաստելու համար։ Նա այդ նվիրաբերությունը գաղտնի է պահել, սակայն ավելի ուշ դա հայտնի է դարձել տեղական լրատվական գործակալության հաղորդագրության մեջ։

## Հանրային պատկեր
Լրատվամիջոցները նրան անվանում են «Ազգի առաջին սեր», բայց նա ասաց, որ «Բլյուզի դեմ դեղամիջոց երկուշաբթի օրը» իր սիրելի մականունն է։ Մշակութաբան Կիմ Սոխիկն ասել է, որ Բյոն Ուսոկը տիրապետում է «եզակի գրավչության, որը բնութագրվում է տղամարդկության, անդրոգեն հմայքի և հուսալիության կերպարի համադրությամբ»։ KPLUS-ի տնօրեն Յուն Գենկոն բնութագրել է նրան որպես աշխատասեր մարդ։ 2024 թվականին նա Gallup-ի կողմից ճանաչվել է Կորեայի տարվա հեռուստատեսային դերասան։

## Դիսկոգրաֆիա
### Սինգլեր

#### Սաունդթրեքեր

## Ֆիլմագրություն
### Ֆիլմ

### Հեռուստատեսություն

### Հեռուստաշոու

## Մրցանակներ և անվանակարգեր

### Ցուցակներ

## Նշումներ

## Ծանոթագրություններ

## Հղումներ
*